**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka****v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L IČO:                           36 007 099
IČ DPH:                    SK 2020447583

DIČ: 2020447583

Kontaktná osoba:       Ing. Peter Ďurkovský, oddelenie verejného obstarávania
Tel:                             +421 415660168
E-mail:                        peter.durkovsky@dpmz.sk

Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

(ďalej len „ vyhlasovateľ “)

**vyhlasuje obchodnú verejnú súťaž (ďalej len „súťaž“) na predkladanie návrhov na uzatvorenie zmluvy, ktorej predmetom sú:**

**„Servisné prehliadky, údržba a opravy osobných a úžitkových motorových vozidiel vo vlastníctve Dopravného podniku mesta Žiliny s.r.o.“**

**II.   Vymedzenie predmetu požadovaného záväzku - predmet súťaže**

**Opis a špecifikácia predmetu súťaže**

Predmetom súťaže je výber poskytovateľa služby, ktorá spočíva v zabezpečení funkčnosti a prevádzkyschopnosti 10 ks motorových vozidiel vo vlastníctve Dopravného podniku mesta Žiliny s.r.o.

Poskytované služby budú zahŕňať najmä:

1)Kompletný servis motorových vozidiel vrátane pozáručného servisu podľa pokynov stanovených výrobcom pre dané vozidlo;

2)Mechanické práce, servisné prehliadky;

3)Výmena oleja, filtrov, kontrola rozvodov, diagnostika vozidla;

4)Kontrola ďalších komponentov podľa servisného plánu;

5)Bežné opravy a údržba;

6)Opravy a údržba konkrétnych častí vozidiel;

7)Kontroly, opravy a údržba prevodoviek;

8)Kontroly a opravy brzdného systému;

9)Opravy elektrického systému;

10)Opravy a údržba štartérov;

11)Opravy a kompletné servisovanie klampiarskych a lakovacích prác;

12)Opravy vozidiel pri poistných udalostiach;

13)Opravy, údržba a dezinfekcia klimatizácie;

14)Príprava vozidiel na vykonanie emisnej kontroly a technickej kontroly;

Zoznam motorových vozidiel, na ktorých budú realizované vyššie uvedené úkony a servisné práce, je uvedený v Tabuľke č. 1.

 **Tabuľka č. 1:** **Zoznam motorových vozidiel**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **EČV** | **Názov (značka)** | **Typ** | **VIN** | **Rok výroby** | **Záruka** | **Havarijné** **poistenie** |
| 1. | ZA482BI | Škoda | Fabia | TBMCD46Y423466313 | 2002 | nie | nie |
| 2. | ZA776CV | Škoda | Octavia | TMBBD21Z572051286 | 2006 | nie | áno |
| 3. | ZA348DN | Peugeot | Partner | VF3GB9HWC96270317 | 2008 | nie | nie |
| 4. | ZA967DP | Peugeot | Partner | VF3GJ9HWC8N029813 | 2008 | nie | nie |
| 5. | ZA885DT | Peugeot | Partner | VF37A9HTC68521704 | 2008 | nie | nie |
| 6. | ZA964DP | Peugeot | Expert | VF3XS9HUC64198130 | 2008 | nie | nie |
| 7. | ZA213FJ | Opel | Vivaro | WOLF7B0BEDV600929 | 2012 | nie | nie |
| 8. | ZA633HB | Kia | Ceed | U5YHN513AGL270056 | 2016 | áno | áno |
| 9. | ZA647HB | Kia | Ceed | U5YHN513AGL270058 | 2016 | áno | áno |
| 10. | ZA539GK | Kia | Ceed | U5YHM511AFL199651 | 2015 | áno | nie |

Poznámka vyhlasovateľa: na vozidlá Kia Ceed sa vzťahuje zmluvná záruka, z tohto dôvodu budú na vozidlách počas plynutia záruky vykonávané iba mimozáručné opravy a servisné úkony podľa zmluvy uzavretej s úspešným navrhovateľom.

Vyššie uvedený Zoznam vozidiel je k dispozícii ako ***Príloha č. 2*** Výzvy, ktorá je zároveň Prílohou č. 2 návrhu Zmluvy o poskytovaní služieb.

Miestom poskytnutia služieb bude pracovisko navrhovateľa v meste Žilina.

Výber úspešného navrhovateľa (t.j. zmluvného poskytovateľa služieb v rozsahu podľa bodu II.1-14 Výzvy) v tejto súťaži bude realizovaný na základe navrhnutej ceny za hodinu práce/normohodina. Bližšie informácie o hodnotiacom kritériu sú uvedené v bode V. Výzvy.

Výsledkom obchodnej verejnej súťaže bude uzavretie Zmluvy o poskytovaní služieb s jedným úspešným navrhovateľom v dĺžke trvania **36 mesiacov**.

Zmluva o poskytovaní služieb, ktorej návrh je ***Prílohou č. 4*** tejto Výzvy, obsahuje obchodno-zmluvné podmienky, ktoré bližšie špecifikujú poskytovanie služieb, ktoré sú predmetom tejto súťaže (vrátane podmienok použitia náhradných dielov a spotrebného materiálu pri realizácii servisných prác a stanovenia ich cien).

**Spoločný slovník obstarávania (kód CPV):**

50112000-3 Oprava a údržba osobných motorových vozidiel

**Predpokladaná hodnota predmetu obchodnej verejnej súťaže:** 16 000,00 EUR bez DPH / 36 mesiacov.

**Financovanie predmetu súťaže:**

Obstarávateľ neposkytuje preddavky ani zálohové platby na realizovanie predmetu súťaže. Financovanie predmetu súťaže je z vlastných finančných prostriedkov vyhlasovateľa (obstarávateľa). Toto obstarávanie nie je nadlimitnou zákazkou v zmysle zákona 343/2015 Z. z. o verejnom obstarávaní a o zmene a doplnení niektorých zákonov (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom vyhlásenia obchodnej verejnej súťaže podľa § 281 - § 288 zákona č. 513/1991 Zb. (Obchodný zákonník v znení neskorších predpisov). Uvedený postup obstarávania zákon č. 343/ 2015 Z. z. neupravuje. Postup upravujú interné dokumenty obstarávateľa o obstarávaní tovarov, stavebných prác a služieb.

**Informácia k zábezpeke:** v tejto súťaži sa od navrhovateľov nevyžaduje zloženie zábezpeky.

**Informácia o elektronickej aukcii:** v predmetnej súťaži sa nebude realizovať elektronická aukcia.

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: <http://www.dpmz.sk/obchodne-verejne-sutaze/>

**III. Obsah návrhu**

Navrhovateľ je povinný predložiť nasledovné dokumenty v listinnej forme (ak nižšie nie je uvedené inak):

**1)**Navrhovateľ predloží doklad - **Identifikačné údaje navrhovateľa a návrh na plnenie kritérií**. Navrhovateľ vyplní podľa predtlače údaje v ***Prílohe č. 1*** tejto Výzvy a tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks. Tento dokument je zároveň Prílohou č. 1 návrhu Zmluvy o poskytovaní služieb.

**2)**Navrhovateľ predloží doklad - **návrh Zmluvy o poskytovaní služieb** v písomnej (listinnej) forme podľa platnej legislatívy Slovenskej republiky (Zmluva o poskytovaní služieb uzatvorená podľa § 269 ods. 2 zákona č. 513/1991 Zb. - Obchodný zákonník v znení neskorších predpisov, ďalej aj ako „zmluva“). Návrh Zmluvy o poskytovaní služieb sa predkladá do súťaže v počte 1 ks ako originál alebo úradne overená kópia.

Navrhovateľ použije ***Prílohu č. 4***, ktorej obsahom je návrh Zmluvy o poskytovaní služieb, do ktorej navrhovateľ vpíše všetky potrebné údaje podľa predtlače.

Návrh zmluvy obsahuje nasledovné prílohy:

Príloha č. 1: Identifikačné údaje navrhovateľa a návrh na plnenie kritérií

Príloha č. 2: Zoznam vozidiel

(Navrhovateľ do súťaže predkladá iba po jednom vyhotovení z každého dokumentu, t.j. nie duplicitne).

**!!! Upozornenie pre navrhovateľov: Ponúknutá cena za hodinu práce (normohodina) v EUR bez DPH, ktorú uvedie navrhovateľ v návrhu Zmluvy o poskytovaní služieb (a tiež v návrhu na plnenie kritérií) je konečná a záväzná. Túto cenu nie je možné po uplynutí lehoty na predkladanie návrhov do súťaže viac meniť (smerom nahor, ani nadol).**

Platiteľ DPH v Slovenskej republike uvádza v návrhu Zmluvy o poskytovaní služieb aj rozpis ceny za hodinu práce (normohodinu), t.j. sumu v EUR bez DPH, výšku DPH v % a EUR, sumu v EUR s DPH.

Subjekt, ktorý nie je platiteľom DPH v Slovenskej republike upozorní na túto skutočnosť v návrhu na plnenie kritérií a v návrhu Zmluvy o poskytovaní služieb.

Znenie príslušných ustanovení v predloženom návrhu Zmluvy o poskytovaní služieb (s výnimkou údajov o cene) môže byť v prípade potreby predmetom ďalšieho dojednania o definitívnej, konečnej podobe znenia zmluvy uzavretej s úspešným navrhovateľom.

**3)Doklady** **preukazujúce osobné postavenie navrhovateľov:**

Navrhovateľ predloží:

**a)Čestné vyhlásenie** (potvrdené oprávnenou osobou navrhovateľa), že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Navrhovateľ použije formulár čestného vyhlásenia uvedený v ***Prílohe č. 3*** tejto Výzvy. Navrhovateľ Prílohu č. 3 vyplní, podpíše a predkladá ju vyhlasovateľovi v počte 1 ks spolu s ostatnými požadovanými dokladmi podľa tejto Výzvy.

Predkladá sa originál dokladu alebo jeho úradne overená kópia.

Pre hospodárske subjekty (navrhovateľov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (navrhovatelia) nepredkladajú doklad podľa bodu III.3) písm. a) tejto Výzvy a vyhlasovateľ súťaže si túto skutočnosť overí náhľadom do Zoznamu hospodárskych subjektov.

**b)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko navrhovateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (navrhovateľom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu III.3) písm. b) tejto Výzvy, nakoľko si ho vyhlasovateľ súťaže dokáže zabezpečiť a skutočnosti overiť v príslušnom informačnom systéme verejnej správy. Navrhovatelia so sídlom mimo územia Slovenskej republiky predkladajú doklad podľa bodu III.3) písm. b) tejto Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa).

Predkladá sa originál dokladu alebo jeho úradne overená kópia.

Pre navrhovateľov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (navrhovatelia) nepredkladajú doklad podľa bodu III.3) písm. b) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**4)**Navrhovateľ predloží doklad - **Zoznam vozidiel**. Navrhovateľ použije ***Prílohu č. 2*** tejto Výzvy. Tento dokument predkladá do súťaže v listinnej forme vyhotovený ako originál alebo úradne overená kópia. Predkladá ho v počte 1 ks a potvrdený bude oprávnenou osobou navrhovateľa. Potvrdením dokumentu navrhovateľ deklaruje, že sa oboznámil so skladbou vozidiel vyhlasovateľa súťaže, na ktorých budú realizované servisné práce. Tento dokument je zároveň Prílohou č. 2 návrhu Zmluvy o poskytovaní služieb.

**Informácia k podpisovaniu dokumentov predkladaných v návrhu:**

Dokumenty predkladané do tejto súťaže podpisuje za navrhovateľa zástupca/covia štatutárneho orgánu navrhovateľa, ktorí sú na tieto úkony oprávnení v zmysle informácií uvedených v obchodnom registri, živnostenskom registri alebo ekvivalentnom registri v štáte sídla navrhovateľa. Ak oprávnený/í zástupca/ovia štatutárneho orgánu písomne splnomocní/ia osobu na účely podpisovania dokumentov predkladaných do súťaže, alebo napr. okrem iného aj na podpísanie zmluvy, musí byť takéto splnomocnenie (originál alebo úradne overená kópia v listinnej forme) priložené k návrhu, ktorý predkladá navrhovateľ do súťaže. Zo splnomocnenia musí byť jednoznačne jasné, na aké úkony oprávnený/í štatutárny/i zástupca/zástupcovia splnomocnil/i konkrétnu osobu. Splnomocnenie musí mať úradne overené podpisy a predkladá sa ako originál alebo ako úradne overená kópia.

**IV.   Komunikácia a jazyk, v ktorom je navrhovateľ povinný predložiť návrh**

Návrh zmluvy a tiež ostatné dokumenty predložené do súťaže musia byť vyhotovené v štátnom jazyku, t.j. v slovenskom jazyku. Navrhovatelia so sídlom mimo územia Slovenskej republiky predložia dokumenty v pôvodnom jazyku ako aj ich úradný slovenský preklad. Výnimka platí pre dokumenty písané v českom jazyku.Tieto sú plne akceptované. Rovnako akceptovaný je aj úradný preklad dokumentov z pôvodného jazyka do českého jazyka.

**Forma komunikácie a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu súťaže: e-mailom na adresu: peter.durkovsky@dpmz.sk;

-predkladanie návrhov do súťaže: **iba v listinnej forme na adresu vyhlasovateľa súťaže v bode I. Výzvy (poštou, kuriérom, alebo osobným doručením na podateľňu vyhlasovateľa v pracovných dňoch pondelok – piatok, od 08:00 do 14:00 hod.);**

-vysvetľovanie informácií uvedených v dokumentoch navrhovateľa (ak bude relevantné): e-mailom;

-doručenie informácie o výsledku vyhodnotenia súťaže na adresu navrhovateľov: e-mailom na adresy všetkých navrhovateľov;

-oznámenie o vylúčení zo súťaže: : e-mailom na adresu navrhovateľa;

-oznámenie o posunutí lehôt v súťaži: e-mailom;

-komunikácia v ostatných veciach: písomná a to e-mailom.

**V.   Hodnotiace kritérium**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny.

Hodnotiacim kritériom pre túto súťaž je najnižšia **cena za hodinu práce/normohodina v EUR bez DPH**.

Ide o stanovenie ceny, ktorá bude dodržaná za plnenie služieb v časovej dĺžke 1 hodiny (normohodiny) výkonu práce, jednotná pre každý\* (\*práca mechanická, elektrikárska, lakýrnicka, klampiarska, atď) servisný pracovný úkon a pre všetky motorové vozidlá vyhlasovateľa uvedené v tabuľke č. 1 tejto Výzvy (t.j. bez ohľadu na značku a typ vozidla, jeho vek a opotrebenie).

Cena za hodinu práce/normohodina v EUR bez DPH, ktorú navrhovateľ uvedie v návrhu na plnenie kritérií a v návrhu Zmluvy o poskytovaní služieb, bude uvedená po zaokrúhlení na dve desatinné miesta a túto cenu bude následne fakturovať úspešný navrhovateľ (poskytovateľ) vyhlasovateľovi súťaže (objednávateľovi) počas celej doby platnosti uzavretej Zmluvy o poskytovaní služieb.

Navrhnutá cena za hodinu práce/normohodina v EUR bez DPH bude fakturovaná za všetky servisné práce uvedené v tejto Výzve (podľa bodu II.1-14).

Cena náhradných dielov a použitého spotrebného materiálu pri servisných prácach resp. opravách bude fakturovaná osobitne, podľa dohodnutých obchodno-zmluvných podmienok v uzavretej Zmluve o poskytovaní služieb.

**Pokyny k stanoveniu a uvádzaniu ceny:**

Cena uvedená v návrhu na plnenie kritérií a v návrhu Zmluvy o poskytovaní služieb musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

Ak navrhovateľ nie je platiteľom dane z pridanej hodnoty (DPH), na túto skutočnosť upozorní v návrhu, ktorý predkladá do súťaže.

**VI.  Spôsob a miesto podávania návrhov**

**1)Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina,

**2)Formálne náležitosti podávania návrhov**

Navrhovateľ predloží listinný návrh do súťaže písomne v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"

označenie predmetu súťaže: **„Servisné prehliadky, údržba a opravy osobných a úžitkových motorových vozidiel vo vlastníctve Dopravného podniku mesta Žiliny s.r.o.“**

**3)Spôsob doručenia návrhov akceptovaný vyhlasovateľom**

* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod.

Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

**VII.  Lehota na predkladanie návrhov**

Termín: **do 29.07.2020 v čase do 14,00 hod.**

Návrhy predložené po lehote na predkladanie návrhov nebude možné zahrnúť do obchodnej verejnej súťaže.
Predložené návrhy nemožno odvolať po uplynutí lehoty na predkladanie návrhov.

**VIII.   Lehota na vysvetľovanie**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 20.07.2020 (vrátane tohto dňa), e-mailom na adresu peter.durkovsky@dpmz.sk.

Odpoveď bude doručená e-mailom najneskôr do 22.07.2020 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži. V zmysle transparentnosti budú tieto informácie poskytnuté všetkým známym záujemcom/navrhovateľom.

**IX.   Vyhodnotenie návrhov predložených do súťaže**

Otváranie obálok s návrhmi predloženými do súťaže je neverejné a vykoná sa po uplynutí lehoty na predkladanie návrhov do súťaže.

Doručené návrhy budú vyhodnotené, či navrhovateľ splnil podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo Výzve. V prípade, že navrhovateľ splnil všetky stanovené podmienky/požiadavky vo Výzve a predložil všetky požadované doklady, bude jeho návrh predložený do súťaže vyhodnocovaný na základe hodnotiaceho kritéria (bližšie viď bod V. tejto Výzvy). Stanovené bude umiestnenie navrhovateľov v poradí a určený bude jeden úspešný navrhovateľ. Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí primeranú lehotu na doručenie vysvetlenia.

Návrhy predložené do súťaže sa zoradia podľa výšky navrhnutej ceny za hodinu práce/normohodina a to od najnižšej ceny po najvyššiu cenu (vzostupne). Úspešným navrhovateľom (t.j. navrhovateľom na prvom mieste v poradí) sa stane ten navrhovateľ, ktorý uviedol vo svojom návrhu v porovnaní s ostatnými návrhmi najnižšiu cenu za hodinu práce/normohodina v EUR bez DPH. Ostatným navrhovateľom, ktorí navrhli vyššiu cenu za hodinu práce/normohodinu ako úspešný navrhovateľ, bude priradené umiestnenie v poradí vzostupným spôsobom a to podľa výšky ponúknutej ceny za predmet súťaže. Navrhovatelia, ktorí sa umiestnia na druhom a ďalších miestach v poradí, budú vyhodnotení ako neúspešní navrhovatelia. V prípade, že do súťaže predloží návrh iba jeden navrhovateľ, porovnávanie navrhnutých cien nebude v rámci vyhodnotenia realizované a vyhlasovateľ súťaže posúdi, či návrh takéhoto navrhovateľa príjme, alebo uplatní možnosť zrušenia súťaže na základe vyhradeného práva v bode XI. tejto Výzvy.

Vyhlasovateľ bezodkladne po vyhodnotení návrhov (najneskôr v termíne do 11.08.2020) oznámi informáciu o výsledku vyhodnotenia každému navrhovateľovi, ktorý predložil návrh do súťaže a informáciu o výsledku vyhodnotenia súčasne zverejní na svojom webovom sídle pri konkrétnej obchodnej verejnej súťaži. Priebeh obchodnej verejnej súťaže bude písomne zdokumentovaný a Záznam z vyhodnotenia uchováva vyhlasovateľ ako interný dokument v dokumentácii z realizovanej súťaže.

**X.  Lehota na uzavretie zmluvy**

Vyhlasovateľ súťaže predpokladá uzavretie zmluvy s úspešným navrhovateľom najneskôr do **30.09.2020**.

**XI. Vyhradené práva vyhlasovateľa obchodnej verejnej súťaže**

**1)**Zmeniť podmienky obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie zmluvy s úspešným navrhovateľom.

**2)**Zrušiť obchodnú verejnú súťaž, ak bol do súťaže predložený iba jeden návrh alebo súťaž zrušiť, ak ani jeden predložený návrh nezodpovedá súťažným podmienkam.

**3)**Zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

**4)**Neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú.

**5)**V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy (ak je stanovená), o čom písomne (listinnou formou) upovedomí vyhlasovateľa v lehote na uzavretie zmluvy, vyhlasovateľ môže vyzvať na uzavretie zmluvného vzťahu navrhovateľa, ktorého návrh bol vyhodnotený ako druhý v poradí.

***Upozornenie:***

-Navrhovatelia momentom predloženia svojho návrhu do súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže.

-Navrhovatelia nemajú nárok na náhradu nákladov spojených s účasťou v súťaži.

**XII. Zoznam príloh Výzvy**

Príloha č. 1: Identifikačné údaje navrhovateľa a návrh na plnenie kritérií

Príloha č. 2: Zoznam vozidiel

Príloha č. 3: Čestné vyhlásenie

Príloha č. 4: Návrh Zmluvy o poskytovaní služieb

**Prílohy č. 1 až 4 sú zverejnené a k dispozícii na stiahnutie v elektronickej forme v editovateľnom formáte vyhotovenia na webovom sídle vyhlasovateľa v sekcii verejné obstarávanie / Obchodné verejné súťaže v prílohách pri súťaži s názvom: „Servisné prehliadky, údržba a opravy osobných a úžitkových motorových vozidiel vo vlastníctve Dopravného podniku mesta Žiliny s.r.o.“**

**Dátum zverejnenia výzvy na webovom sídle vyhlasovateľa:** 13.07.2020

Vypracoval: Ing. Peter Ďurkovský, vedúci odd. VO

Schválil: Ing. Ján Barienčík, PhD., konateľ a riaditeľ